હાઇવેથી શહેરમાં પ્રવેશવાના હાર્દસમા નગરપાલિકાના સર્વોદય સોસાયટીના સીસીરોડને અધુરો છોડવામાં આવતાં વાહનચાલકો અને રાહદારીઓ ભારે હાલાકીઓનો સામનો ભોગવી રહ્યા હતા.આ અંગે નવગુજરાત સમયના અહેવાલ બાદ તંત્ર દ્રારા કોન્ટ્રાક્ટર દ્રારા કામગીરી હાથ ધરવામાં આવતાં વાહનચાલકો અને રાહદારીઓમાં આનંદની લાગણી ફેલાવા પામી હતી. થરાદ નગરપાલિકા દ્રારા બસસ્ટેશનનથી સર્વોદય સોસાયટી વચ્ચે નવો આરસીસી રોડ બનાવવા માટે બંન્ને બાજુ સાઇડો ખોદવામાં આવી હતી.જોકે ત્યાર બાદ એક બાજુની સાઇડ આરસીસી બનાવીને બીજી સાઇડની કામગીરી અધુરી છોડવામાં આવી હતી.